Kollár, Boris, predseda NR SR (2021-04-01):
Vážené pani poslankyne, vážení páni poslanci, len na začiatok, mne je veľmi ľúto, že ten zvukový záznam nejde, preto lebo, myslím si, že veľmi ľudsky a s obrovskou pokorou požiadal pán nový premiér o vašu podporu, a preto mi to je, pán Suja, ľúto. Nie kvôli bludom, lebo niekedy bludy idú od vás smerom k nám... (potlesk), ale teraz kvôli tomu, že pán premiér tu naozaj došiel s pokorou, nevyťahoval sa nad nikým, nebúchal tu do stola, nikoho neurážal a s ľudskou pokorou vás všetkých poprosil o podporu tohto zákona o núdzovom, vyhlásení núdzového stavu. Na dôvažok chcem povedať, aspoň vidíte, aké máme problémy tuná s technikou. Je to 20-ročný starý klumprt, ktorý nevieme, nevieme dostať z pána ministra bývalého financií peniaze na to. (Predseda parlamentu ukázal prstom na predsedu vlády.) Tunak je ten vinník a žiadame o to už neviem koľko. Naozaj sme tunak zastaralí ako... Skutočne už nemá ani tá fabrika, nemá, nemá, nemá už otvorené, technológia sa už nevyrába, nevieme nájsť náhradné súčiastky na to. To znamená, že keď dnes sa vám pokazí váš prístroj, tak vykradneme generálneho prokurátora alebo šéfa NKÚ alebo kohokoľvek, aby sme vám vedeli opraviť ten prístroj. To znamená, že táto situácia je neúnosná a my veľmi rýchlo potrebujeme obstarať počas najbližších dvoch, štyroch až šiestich rokov, kým konečne vyobstarávame taký systém, lebo máme aj zákon o obstarávaní taký šikovný, aby sme vedeli obstarať novú technológiu, ktorá bude už prepájať audiovizuálne... kamery, zvuk, hlasovanie. Aby sme vedeli aj dištančne hlasovať, aj všetky tieto veci. Takže to je veľmi dôležitá vec, aby sme toto pripravili, ale pevne verím, že sa toho zhostia aj moji kolegovia a že naozaj takéto niečo pripravíme a potom vás, pán premiér, poprosíme o podporu toho. Sám teraz to vidíte, že je tá situácia neúnosná. Veľakrát musíme reštartovať ten systém. Nevieme ho už opraviť. Totižto už náhradné diely na tento systém sa už nevyrábajú. Čiže skutočne sme na hrane a toto sa bude teraz množiť. Nabudúce, pán Suja, budeme mať problém, že nejde ani, ani, ani záznam obrazu, lebo to sa môže veľmi ľahko stať. Takže ja sa za toto ospravedlňujem, ale je to nie tým, že by niekto chcel vypnúť zvuk, aby náhodou nepočul pána premiéra. Ja by som bol rád, keby ho každý počul. Lebo tak ľudsky, ako to teraz pred chvíľočkou obhájil, s takou pokorou, akou poprosil všetkých vás, tak myslím, že takéto tu už dlho nebolo. Takže teraz k tomu, čo chcem ja povedať. Samozrejme, že sme stranou, ktorá proste tiež by veľakrát možno v opozícii využila a nutkalo by nás to proste úplne do toho ísť a teraz sa postaviť na stranu ľudí, tých, ktorí proste nemôžu nikam chodiť. Viete, pán poslanec, ani ja nemôžem nikam chodiť a veľmi rád by som išiel a teraz si musím dvakrát dávať pozor na to, odkedy som viezol tú babu v tom bavoráku, rozumiete ma. Takže ja si musím sakramentsky dávať pozor, aby som proste neurobil nejaký prúser, a tiež ma to štve, že som tuná zavretý v tej Bratislave a nikam nemôžem ísť. Za normálnych okolností by som už niekde frngol. To znamená, že takto sa cítia všetci ľudia. Nielen oni, ale aj my. Treba si uvedomiť, koľko ľudí nám zomiera na ten COVID, ale zomierajú všade. My vás chceme požiadať o predĺženie núdzového stavu a toto nie je niečo výnimočné. Teraz tunak máme kolegyňu, ktorá žije tuná hneď za hranicami a povedala mi jasne: Dnes v noci v Rakúsku robia tvrdý lockdown, tvrdý lockdown. Proste zavrú úplne všetko a nerobia to, pretože by sme si niečo chceli vymýšľať my tuná v slovenskej vláde, ale to je proste situácia, to je situácia zdravotná nielen na Slovensku, ale aj v Rakúsku, v Česku, v Maďarsku, všade to búcha. A nevymysleli sme si to my, je to proste problém a treba ho riešiť zodpovedne, nie populisticky. Skutočne vôbec mi nebude prekážať, keď sa tu budeme prekárať, či je matka otec, alebo otec či je matkou, alebo matka matka. Môžeme sa tu prekárať. Toto si myslím, že každý máme svoju agendu a môžme sa tuná doťahovať. Ale v ochrane zdravia našich rodín by sme sa prekárať nemali. Tu by sme naozaj mali ťahať za jeden povraz. Skutočne aj opozícia s koalíciou. Ešte raz chcem poďakovať SMER-u, že nám podporil zahlasovanie, lebo bolo to veľmi korektné z vašej strany. Mohli ste urobiť obštrukciu, ale tiež máte tu mieru zodpovednosti a viete, že kde je tá hranica. Ukázali ste nám, ale aj ďalej ste sa chovali korektne. Ďakujem vám za to. To znamená, že my v tejto situácii musíme naozaj ťahať za jeden koniec. Ja rovnako ako budem vás teraz vyzývať všetkých, aby sme zahlasovali za to, chcem povedať výtku do našich vlastných radov, preto lebo nám by stačilo ten núdzový stav alebo to obmedzenie dáte iba na zdravotníctvo, áno? Iba to posunúť na zdravotníctvo a to je smerom k nám, že už dávno sme to mali pripraviť a možno by sme to mali teraz pripraviť do budúcna, lebo toto sa neskončilo. Tu ešte príde tretia, štvrtá vlna, možno nejaký brazílsky sem dôjde mutačný vírus, možno niečo dôjde z Južnej Ameriky alebo Afriky alebo neviem odkiaľ. To znamená, že my sa tak skoro, ľudstvo sa tak skoro s touto hnusnou pliagou asi nebude vedieť vysporiadať a my sa musíme na to pripraviť. To znamená, že by sme mali, aby sme neobmedzovali zbytočne tou veľkou, tými veľkými obmedzeniami tých ľudských práv, aby sme ich len zúžili na to najnutnejšie, čo je treba, a to je to zdravotníctvo, aby sme vedeli kupovať okamžite pomôcky, aby sme vedeli kupovať lieky. Aby sme nemuseli nejaký liek obstarávať rok a pol, kým nám všetci zomrú. To znamená, že z tohto dôvodu je veľmi dôležité podporiť tento núdzový stav, pán kolega. To myslím úprimne a myslím to vážne. Nie kvôli tomu, že aby ste sa vy nemohli stretávať. Vy sa stretávate aj bez toho, že je tuná núdzový stav, vždycky sa viete zhrknúť a ísť protestovať. A ja vás určite za to nebudem napádať, ani vám za to nebudem nadávať, lebo to je vaše právo. Aj keď je to zakázané, je to vaše právo, stretávať sa, vyjadriť svoj názor, ale vy proste musíte aj nám uznať, že my tie ľudské životy musíme zachrániť. My ich musíme zachrániť, a preto by bolo fajn, keby sme to obmedzili iba na to zdravotníctvo a tunak, to je do našich radov, kolegovia, treba to pripraviť, aby sme to vedeli aj v takomto stave ako fungovať a nie úplne jak širokorozchodná, že zobereme aj ostatné ľudské práva, ktoré by sa nedali. Chcem vám všetkým poďakovať a hlavne vláde, že prijala teraz na sviatky, najväčšie kresťanské sviatky, že prijala tú možnosť tej individuálnej pastorácie. To je veľmi pekný počin a vyžadovala si to veľmi veľká časť nášho obyvateľstva. Neohrozíme tým nikoho, lebo nejdú verejné omše, nebudú obrovské proste stretnutia ľudí. Tieto omše sú zakázané, ale tá individuálna pastorácia je umožnená, môže sa ísť na spoveď. Jedna – jedna, to je veľmi dobré, ja chcem všetkým za to poďakovať aj v pléne sme sa o tom bavili. Takže za nás, určite podporíme tento núdzový stav, aj keď máme tisíc výhrad voči nemu. Mohol by som ho napádať. Tých tisíc výhrad by som, určite by sme sa zhodli. Vo všetkom, čo hovoríte, by sme sa zhodli. Ľudia sú obmedzení, nemôžu vychádzať, toto je problém stretávania, chodiť. Vidíte aj Ústavný súd pochopil, že, a nedal za pravdu, nedal za pravdu generálnemu prokurátorovi ani strane SMER, keď podala sťažnosť na Ústavný súd, preto lebo v určitej situácii, keď je ohrozené zdravie ľudí, životy, tak vtedy ten štát, tá vláda musí zasiahnuť a vtedy, aj keď je to v niektorom momente možno proti nejakým právam ľudským, je to obmedzujúce, ale ten vyšší záujem vždycky na tej, a zodpovednosť je na tej vláde, aby to udržala, aby v prvom rade mala na zreteli záchranu životov a nie prechádzania sa po okresoch alebo po dovolenkách. Ja by som vás chcel, kolegovia, ešte vyzvať. Nám tento stav núdzový sa o 40 dní končí alebo už skôr, lebo však to myslím, že koncom apríla. Som pevne presvedčený, že to bude posledný v tejto vlne. Ale prejdeme do ďalšieho obdobia, prídu dovolenky, začne sa uvoľňovať, najprv terasky, potom nejaké malé obchodíky, potom sa otvorí všetko, potom už aj reštaurácie vnútri. My si na to zvykneme, húfne sa vyberieme do Chorvátska, do Španielska, ja neviem kde a v septembri máme rovnaký prúser ako dnes. Možno by bolo fajn sa spojiť – opozícia, koalícia, všetci dokopy – a nastaviť si systém, ako budeme my fungovať ďalej. Či proste sa úplne urveme z reťaze a potom budeme rovnako žiť, ako teraz sme žili od toho októbra, rovnakým spôsobom budeme strádať, budeme mať všetko zavreté, ľudia budú decimovaní, a ten štát nemá toľko peňazí, aby to všetko zakryl. Ja pevne verím, že pán premiér teraz dostojí svojho slova a uvoľnia konečne tie peniaze aj na gastro, aj na cestovný ruch. Tí boli najviac decimovaní. To očakávam od tejto vlády, že sa to teraz uvoľní a v rámci tej schémy sa okamžite tie prostriedky pustia. Ale to nestačí, to nestačí, lebo to je len gastro a to sú len, to je len cestovný ruch. Ale tunák je veľmi veľa ľudí, prepadlo cez tú sieť. Čiže my na jednej strane musíme chrániť životy a musíme toto, tento núdzový stav prijať, ale na druhej strane musíme chrániť aj životy proste, aby tí ľudia nezomreli od hladu. Ja nieže môj poslanecký plat, ja tri-štyri platy rozdám ročne, pardon, mesačne na to, aby som proste ľuďom posielal peniaze na jedlo. Viete, keď mi napíše matka, že chce 60 euro, tak viem, že už je v ťažkej, v ťažkej situácii. Keď vám niekto príde, ja nemám novú strechu, pošlete mi 20-tisíc? No tak ako tam ani neodpovedám. Ale keď matka s dieťaťom pýta 20 alebo 60 euro, tak to už je na pováženie. Ona naozaj už nemá čo jesť a toto sa vyskytuje v dnešnom 21. storočí na Slovensku. Toto je problém, vážení, toto je problém, toto musíme riešiť a nie sa tuná prekárať v tomto parlamente. Takže vás veľmi pekne prosím aj do budúcna, musíme si sadnúť všetci a povedať si, čo budeme robiť v lete. Pustíme to, uvoľníme to všetko a v októbri sa zavreme? Potom sa budeme prekárať, že a prečo ste to zavreli a zase decimujete ľudí? No, budeme musieť. To znamená, že my by sme si mali povedať, keď toto skončí, tento núdzový stav, a sadnúť si, áno, celá opozícia, celá koalícia spolu si sadnúť a povedať si, aké nastavíme priority, aké nastavíme kritériá. Chceš ísť do Chorvátska? No tak choď, ale vrátiš sa, budeš musieť ísť do karantény, aby si to sem nezavliekol. Alebo niečo, ja neviem, ja nie som epidemiológ ani, ani sa nejdem tváriť, že som najchytrejší, ale keď sa všetci, sadneme si a nebudeme sa prekárať, keď prídeme s nejakým plánom spoločne aj s opozíciou, tak nás už tá opozícia nenapadne, ale ani my tú opozíciu nebudeme napádať. Pevne verím, že keď sa naozaj, toto je tak vážna vec, čo nás môže ovplyvňovať, ekonomiku a ľudské životy na dlhé, dlhé, dlhé roky, že je zodpovednosť nás všetkých, aby sme sa v tejto téme zomkli. Môžme sa vadiť, či chceme byť v jadre Európskej únie alebo nebyť, alebo či budeme takí alebo onakí, alebo či budeme podporovať LGBT alebo nebudeme, alebo či chceme tú marihuanu legalizovať alebo nie. To sú politické témy, ktoré tuná môžu byť v tomto parlamente a môžme sa o tom baviť. Ale táto téma by nás mala všetkých absolútne dať dokopy, zlúčiť, spojiť a bojovať. To sú aj vaše rodiny, vaše životy, životy vašich blízkych. To znamená, že ja vás veľmi pekne prosím, podporte tento, aj keď je to pre vás možno až taký strašiak, že podporte tento núdzový stav. Ja tiež nie som nadšený tým a podporím ho a viem, že určite veľa ľudí bude naštvaných, že sme to urobili, ale ja si myslím, že každý jeden ľudský život za to stojí, aby sme ho vedeli zachrániť aj týmto napríklad, aby sme vedeli tie nemocnice udržať. Aby sme vedeli udržať tých zdravotníkov v tých nemocniciach. Lebo my sme naozaj posťahovali veľmi veľa zdravotníkov. To všetko z hodiny na hodinu padne. Oni sa rozpŕchnu späť do tých kliník a budú tam robiť, nechcem vám povedať čo, skrášľovacie zákroky, ale nebudú liečiť ľudí na COVID a tí nám tam budú umierať, viete a to je problém, to je problém. Takže vás ešte raz chcem veľmi pekne, ľudsky poprosiť, s pokorou, dajme tomu možnosť, zahlasujme za ten núdzový stav. A týmto by sme to nemali ukončiť. Mali by sme to ukončiť tým, že si sadneme spolu naprieč celým spektrom a dohodneme sa, ako budeme ako Slovensko fungovať po tomto núdzovom stave. Ako dovolíme ľuďom cestovať alebo necestovať, uzavreme sa, neuzavreme sa? Aké kritériá si nastavíme ochrany, aby nám to znova v októbri nevybuchlo? A ja pevne verím, že aj zo strany ZA ĽUDÍ, zo strany SaS, OĽANO, zo strany SMER-u, Republiky, ĽSNS prídu podnetné návrhy, ktoré naozaj môžu pomôcť. A keď to príde aj od vás a my to zapracujeme, nebudete môcť do toho kopať. Lebo viete, v tom Fínsku aj v tom Švédsku to zvládli, viete prečo? Lebo oni sa spojili, opozícia s koalíciou. Nikto proti tým návrhom a myšlienkam, ktoré prichádzali zo strany vlády, nebojoval. Ťahali všetci za jeden povraz, a preto to zvládli. Ja by som bol rád, keď v tejto téme, tejto téme by sme sa napriek celým spektrom spojili a ťahali za jeden povraz. Je to už veľmi dôležité. Prosím vás ešte raz o podporu tohto zákona. Ďakujem. (Potlesk.)